Norske kommuner som har skiftet fylke

Siden opprettelsen av herredskommunene i 1838 har kun noen få kommuner skiftet fylke. I tillegg har det vært grensejusteringer mellom fylkene, uten at de er nevnt i denne artikkelen.
Det kan skilles mellom tre typer av kommuners skifte av fylke (amt før 1918):

Opprettelse av nye amt : Bergen amt i 1831, Christiania amt i 1842 og Tromsø amt i 1866. Omfatter tilsammen 16 herred og 3 byer.
Overføring i forbindelse med kommunesammenslåinger: Omfatter tilsammen syv kommuner, inkl. Ølen i 2002 som ble innlemmet i Vindafjord i 2006.
Overføring av selvstendig enhet: Åseral i 1880 og Sollien i 1890, Rindal i 2019.Overgangen fra amt til fylker i 1918 medførte ingen grensekorreksjoner, og siden er ingen nye fylker opprettet. Det har vært foreslått å skille Helgeland ut fra Nordland og Sunnmøre fra Møre og Romsdal, ev. slått sammen med Nordfjord, men ingen av disse har blitt gjennomført.


== Oversikt ==
Herred/kommuner som har skiftet amt i perioden 1831–1918 og fylke siden 1918:


== Andre kommuner hvor skifte av fylke har vært diskutert ==
Åmli fra Aust-Agder til Telemark (1970-tallet?).
Sveio, Ølen og Etne fra Hordaland til Rogaland (1970-tallet).
Rindal fra Møre og Romsdal til Sør-Trøndelag (1980-tallet). Rindal ble omsider overført i 2019.
Tjeldsund fra Nordland til Troms for sammenslåing med Skånland. Folkeavstemning i 2003 gav klart nei-flertall i Tjeldsund (19 % ja) og det ble ingen kommunesammenslåing eller endring av fylkestilhørighet.
Osen fra Sør-Trøndelag til Nord-Trøndelag: Folkeavstemning i 2010 gav 51,4 % mot skifte.
Narvik fra Nordland til Troms. Kommunestyret vedtok i 2011 å utrede skifte av fylke.
Gjerstad fra Aust-Agder til Telemark (2010) og (2011).
Lillesand, Birkeland, Iveland, Bykle, Bygland og Valle fra Aust-Agder til Vest-Agder. (2010) og (2011).
Bindal, Sømna, Brønnøy, Hattfjelldal, Grane, og Vefsn fra Nordland til Trøndelag (2017 og 2019)


== Overflytting av kommuner fra Aust-Agder ==
I forbindelse med kommune- og fylkestingsvalget 2011 ble det avholdt folkeavstemning i Aust-Agder om sammenslåing med Vest-Agder. For fylket som helhet ble det 2/3 flertall mot sammenslåing, men for enkeltkommunene var fylket delt på midten. Mens kommunene øst i fylket hadde massivt flertall mot, var det tilsvarende stort flertall for sammenslåing i de vestlige kommunene. Tre av disse, Lillesand, Birkeland og Iveland hadde egne folkeavstemninger om kommunen skulle søke overgang dersom det ikke ble noen sammenslåing, hvilket fikk nesten like stor oppslutning som fylkessammenslåingen i disse kommunene. Evje og Hornnes hadde på forhånd kommunestyrevedtak på å søke tilsvarende overgang på tilsvarende grunnlag. På bakgrunn disse søknadene har kommunalminister Liv Signe Navarsete (Sp) satt i gang en større utredning om overflytting av Lillesand, Birkenes, Evje og Hornnes og Iveland til Vest-Agder. Kommunalministeren uttalte seg også om en viss smitteeffekt:

– Vi vet at Bykle, Bygland og Valle vurderer å sende liknende søknader om å bytte fylke, mens Åmli og Gjerstad vurderer Telemark. Det spørsmålet ser vi ikke på nå. Hva disse kommunene gjør, får vi komme tilbake til når de eventuelt søker. Men også utover i landet finnes det kommuner som har samme problemstillinger som Lillesand og de andre. Jeg ser ikke bort fra at vi kan få en smitteffekt, sier kommunalministeren.I etterkant har Valle formannskap gjort tilsvarende vedtak, men kommunestyret har senere bestemt seg for ikke å søke overgang. Foreløpig har Bygland ikke tatt formelle skritt på veien mot søknad, men ordfører Leiv Rygg Langerak (Sp) uttaler at det nå er mer aktuelt og det vil være naturlig å samkjøre eventuelle søknader om fylkesbytte med Valle og Bykle.


== Kommunereformen i Norge ==
I forbindelse med kommunereformen i Norge vil et stort antall kommuner bli overført til sammenslåtte (nye) fylker, og disse er ikke tatt med i oversikten over. Unntakene er de syv kommunene som har flyttet/flyttes over til et nytt fylke som deres tidligere fylke ikke inngår i. Eks. Halsa og Rindal i Møre og Romsdal ble overført til Trøndelag, mens resten av kommunene forblir i Møre og Romsdal.


== Referanser ==


== Kilder ==
Historisk oversikt over endringer i kommune- og fylkesinndelingen – SSB
Endring i kommune- og fylkesinndelingen, ssb.no
Nye kommune- og fylkesnummer fra 2020